સામગ્રી: ઇઝરાયલના વર્તમાન વડા પ્રધાન બેન્જામિન નેતન્યાહુના ભાઈ યોનાથન નેતન્યાહુ

આ અગિયાર દિવસની હિંસામાં 240 લોકો માર્યા ગયા. ગાઝાતરફે 100 મહિલાઓ-બાળકો સમેત 232 લોકો મૃત્યુ પામ્યા. 

ઇઝરાયલની વાયુસેનાએ ગાઝામાં ચરમપંથી નેતાઓને નિશાન બનાવી અનેક હુમલાઓ કર્યા. જોકે, યુદ્ધવિરામની જાહેરાત સાથે હમાસ અને ઇઝરાયલ બેઉએ જીતનો દાવો કર્યો. 

મે મહિનાના બીજા અઠવાડિયાંમાં પેલેસ્ટાઇનના ઉગ્રવાદી સંગઠન હમાસે ઇઝરાયલ પર એક પછી એક એમ સેંકડોની સંખ્યામાં રૉકેટ છોડ્યાં, જોકે 'આયર્ન ડૉમ'ને કારણે ઇઝરાયલ મોટી ખુંવારીને નાથી શક્યું હતું.

આ સાથે જ ઇઝરાયલના વડા પ્રધાન બેન્જામિન નેતન્યાહુએ હુંકાર કર્યો કે 'હમાસે ઇઝરાયલ પર હુમલાની કિંમત ચૂકવવી પડશે.'

ગણતરીના કલાકોમાં ઇઝરાયલના વાયુદળના વિમાનો હમાસના પ્રભુત્વવાળા વિસ્તાર ગાઝાપટ્ટી તરફ ધસી ગયા અને એક પછી એક ઇમારતો અને હમાસના સંભવિત મથકોને ટાર્ગેટ કર્યાં.

ઇઝરાયલના વડા પ્રધાન નેતન્યાહુ ઇઝરાયલની સેનાના પૂર્વ કમાન્ડો છે, તેમના ભાઈ યોનાથન નેતન્યાહુ પણ કમાન્ડો હતા. તેમણે ચાર હજાર કિલોમિટર દૂર દુશ્મન દેશમાં મિશનને સફળતાપૂર્વક અંજામ આપ્યો અને ઇઝરાયલીઓના જીવ બચાવ્યા હતા.

ઇઝરાયલ દ્વારા તેને 'ઑપરેશન થંડરબૉલ્ટ' એવું ઔપચારિક નામ આપવામાં આવ્યું હતું, પરંતુ દુનિયાના સૈન્ય અને જાસૂસી વર્તુળોમાં તે 'મિશન ઍન્તેબે' તરીકે ઓળખાય છે. સાહસ અને યોજના વડે દુશ્મન દેશમાં ઘૂસીને કેવી રીતે મિશનને અંજામ આપી શકાય તે માટે તેનું ઉદાહરણ આપવામાં આવે છે.

ઍર ફ્રાન્સની ફ્લાઇટમાં અચાનક...

એક સૈન્ય કવાયત સમયે બેન્જામિન નેતન્યાહુ (જમણે)

ઇઝરાયલના તેલ અવીવથી 1976ની 27 જૂને પેરિસ જઈ રહેલી ઍર ફ્રાન્સની ફ્લાઇટ ક્રમાંક 139 એથન્સમાં રોકાણ બાદ ફરી ટેક-ઑફ કરી રહી હતી, ત્યારે પ્લેનમાંના ચાર પ્રવાસી તેમની સીટમાંથી અચાનક ઊઠ્યા. તેમના હાથમાં પિસ્તોલ અને ગ્રૅનેડ્ઝ હતાં.

અપહરણકર્તાઓએ ફ્લાઇટને લિબિયાના શહેર બેનગાઝી લઈ જવાનો આદેશ ફ્રાન્સના પાઇલટ માઇકલ બાકોસને આપ્યો. ચાર અપહરણકર્તાઓ પૈકીના બે પેલેસ્ટાઇનના અને બે જર્મનીના હતા. ચારમાં એક મહિલા પણ હતાં.

જિયાન હારતુવ એ પ્લેનમાં પ્રવાસ કરતા હતા. એ ઘટનાને સંભારતાં જિયાન હારતુવે જણાવ્યું હતું કે અપહરણકર્તાઓ પૈકીનાં મહિલા બ્રિજેત કુલમાને હૅન્ડગ્રૅનેડમાંથી પિન કાઢી નાખી હતી.

પછી પ્રવાસીઓને ધમકી આપતાં બ્રિજેત કુલમાને જણાવેલું કે કોઈ વિરોધ કરશે તો એ પ્લેનમાં વિસ્ફોટ કરી નાખશે.

બેનગાઝીમાં સાત કલાક રોકાઈને...\nઅગાઉની સામગ્રીનો સારાંશ નીચે મુજબ કરી શકાય છે:
અગિયાર દિવસના સંઘર્ષ પછી ગાઝાસ્થિત પેલેસ્ટાઇની ચરમપંથી અને ઇઝરાયલે યુદ્ધવિરામની જાહેરાત કરી છે.